[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii







Bucureşti, 13.06.2006





                                                Nr.23/120/2006

A V I Z
asupra proiectului de Lege pentru ratificarea Acordului între Guvernul României şi Guvernul Republicii Azerbaidjan privind cooperarea în domeniul tehnico-militar, semnat la Baku la 14 martie 2006



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare, cu proiectul de Lege pentru ratificarea Acordului între Guvernul României şi Guvernul Republicii Azerbaidjan privind cooperarea în domeniul tehnico-militar, semnat la Baku la 14 martie 2006 (P.L.x 522 din 7 iunie 2006), aviz care va fi transmis Comisiei pentru apărare, ordine publică şi siguranţă naţională, care este sesizată în fond.



Consiliul Legislativ, cu adresa nr.758/29.05.2006, a avizat favorabil acest proiect de lege.



Proiectul de lege a fost examinat de către membrii comisiei în şedinţa din data de 13 iunie 2006.



În urma dezbaterilor, membrii comisiei au hotărât, cu unanimitate de voturi, să avizeze favorabil proiectul de lege în forma prezentată de iniţiator.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, şi Regulamentului Camerei Deputaţilor, republicat, Camera Deputaţilor este prima Cameră sesizată în cazul acestui proiect de lege.
                   PREŞEDINTE,                                            SECRETAR,
                Dan Ioan Popescu                                         Aurelia Vasile
Consilier,

Viorela Gondoş
